महिलाओं के प्रति सोच बदलने के लिए स्कूल-कॉलेज के लड़कों को कसम दिलाएगी केजरीवाल सरकार  
यह शपथ केवल एक बार नहीं, नियमित अंतराल पर होगी
लड़कियां अपने घर में जाकर अपने भाई को कसम दिलाएंगी
स्कूल और कॉलेज में बाकायदा क्लास में इस पर चर्चा की जाएगी
केजरीवाल के मुताबिक इससे हर लड़का इस बारे में सोचने को मजबूर होगा और अपनी जिम्मेदारी समझेगा. उसके दिमाग के अंदर आएगा कि मुझे कोई गलत काम नहीं करना है.
केजरीवाल ने कहा कि अगर कोई व्यक्ति किसी महिला के साथ गलत करता है तो समाज तो उससे नाता तोड़ लेता है लेकिन उसके अपने घर के लोग ऐसा नहीं करते. जबकि जरूरत है कि अपने-अपने घर के मर्द को धमकी देकर यह बताया जाए कि अगर उसने किसी महिला के साथ कुछ गलत किया तो वह अपनी शक्ल न दिखाए और घर न आए.
इस योजना के तीसरे हिस्से में स्कूल और कॉलेज में बाकायदा क्लास के दौरान इस पर चर्चा की जाएगी. दिल्ली के उप मुख्यमंत्री और शिक्षा मंत्री मनीष सिसोदिया ने बताया कि 'एक घंटे की क्लास नियमित अंतराल पर रखी जाएगी जिससे इस बारे में जागरूकता बढ़े और सब अपनी जिम्मेदारी को समझें.'